[{"text_idx": "#000000", "text": "\"\u201cMaksuku\u0308u\u0308ru kaotamine ja rikastele raha juurde andmine ta\u0308hendab, et veel rohkem asju ja\u0308a\u0308b riigis tegemata.\""}, {"text_idx": "#000002", "text": "Tallinna Suurperede Klubi juhatuse liige Jelena Jevsejeva oli u\u0308ks suurperede vabatahtlikest, kes kogus Sikupilli Prismas annetusi selle-aastase \u201cSu\u0308damekaru saadab lapsed kooli\u201d kampaania raames. Peres kasvab kolm poega, kellest kaks vanemat olid emal abiks."}, {"text_idx": "#000003", "text": "Jelena Jevsejeva lapsed alustavad su\u0308gisel kooliteed \u2013 Gleb ja\u0308tkab 3. klassis ja Jegor la\u0308heb 1. klassi. \u201cVanemal pojal on kooliasjadest u\u0308ht-teist alles eelmisest aastast, aga kooliminevale pojale just kingiti suurperede klubi poolt vajalike asjadega ta\u0308idetud koolikott,\u201d ra\u0308a\u0308kis Jelena. \u201cKuna Jegor ka\u0308is ka eelkoolis, on pinal ja mo\u0303ned koolitarbed lisaks olemas, nii et palju ei ole vaja enam juurde osta.\u201d"}, {"text_idx": "#000004", "text": "Karina Kuznetsi vanem tu\u0308tar lo\u0303petas gu\u0308mnaasiumi, keskmine tu\u0308tar la\u0308heb nu\u0308u\u0308d To\u0303nisma\u0308e reaalkooli 8. klassi ning poeg 3. klassi. \u201cEsimesse klassi minek on ko\u0303ige kallim,\u201d to\u0303des Karina. \u201cRanitsad maksavad 100-120 eurot. Vo\u0303ib-olla saaks ka soodsamalt, kuid ikkagi tahad ju, et lapse koolikott oleks mugav ja ergonoomiline.\u201dSuurimad va\u0308ljaminekud kooliaasta hakul on pereema so\u0303nul laste spordiriided: kehalise kasvatuse omad ning o\u0303ue- ja saalitossud. \u201cLapsed ju kasvavad, ja kui osta augusti lo\u0303pus ro\u0303ivaid vo\u0303i jalatseid ette, vo\u0303ivad need talvel juba va\u0308ikseks ja\u0308a\u0308da ehk tuleb uuesti osta,\u201d nentis Karina. \u201cKolme lapse peale kulub uut o\u0303ppeaastat alustades 600 eurot kindlasti. Nii suured neiud ei taha enam kaltsukast kellegi vanu asju ka osta \u2013 koolis narritakse, kui kellelgi on teise ringi riided seljas.\u201dKuna Karina enda palk on 1200 eurot neto, mehel pisut rohkem, hajutavad nad laste kooliga seotud va\u0308ljaminekuid mitme kuu peale. \u201cKui na\u0308iteks juba juuli algul na\u0308eme mingit kampaaniat stiilis \u201ctossud poole hinnaga\u201d, varume kindlasti ette,\u201d ra\u0308a\u0308kis Karina. \u201cTegelikult panen natuke raha ko\u0303rvale juba jo\u0303uludest saati \u2013 siis ei taba rahaline s\u030cokk, kui septembris on vaja kolm last kooli saata. Igakuistes va\u0308ljaminekutes ei ole va\u0308ga vahet, kui 20-30 eurot ko\u0303rvale panna, aga septembriks on sel moel juba u\u0308ksjagu raha kogunenud.\u201dKoolitarvete ja -ro\u0303ivastega kulud mo\u0303istagi veel ei piirdu. Karina meenutas, et kui poeg la\u0308ks esimesse klassi, o\u0308eldi vanemate koosolekul kohe, et klassiraha kogutakse 70 eurot ja sellele lisanduvad ta\u0308iendavad kulud, kui toimuvad teatrietendused ja muud ka\u0308igud"}, {"text_idx": "#000005", "text": "Omavalitsuste toetus erineb paljuIga uue o\u0303ppeaastaga kaasnevaid va\u0308ljaminekuid mo\u0303jutavad ka laste huviringid ja spordilaagrid. Koolikulutuste jaoks ongi abiks linna pakutavad toetused. \u201cMeie noorimale lapsele oli linna ranitsatoetus, 320 eurot, ma\u0308rkimisva\u0308a\u0308rseks abiks,\u201d kinnitas Kuznets.Kohalikud omavalitsused toetavad esimesse klassi minevaid lapsi, samas erinevad koolialguse toetused tublisti. Mo\u0303nel pool saavad ranitsatoetust vaid esimese klassi ju\u0308tsid, teisal ka vanemate klasside lapsed. Suurimat koolitoetust maksabki Tallinn. Ka vo\u0303ivad pealinna vanemad alates mo\u0308o\u0308dunud o\u0303ppeaastast taotleda 50 euro suurust o\u0303ppeaasta alguse toetust ko\u0303igile kuni 19-aastastele o\u0303ppivatele lastele ja noortele alates teisest klassist. Seda on vo\u0303imalus saada po\u0303hikooli, gu\u0308mnaasiumi ja kutsehariduse o\u0303pilastel.Teistest linnadest ja maakondadest paistab suurima ranitsatoetusega (260 eurot) silma Jo\u0303geva. 200 eurot maksavad kooliminejale Haapsalu, Kuressaare, Ma\u0308rjamaa ja Paide, 150 eurot saab Pa\u0308rnu, Narva ja Viljandi linnas. Maardu linnas makstakse esimesse klassi mineva lapse puhul 150 eurot ning teise ja kolmandasse klassi mineva lapse puhul 50 eurot. Tartus makstakse koolitoetust 50 eurot esimesse, teise ja kolmandasse klassi minejatele. Toetus kulub marjaks a\u0308ra, sest hinnad on aastaga tublisti to\u0303usnud."}, {"text_idx": "#000006", "text": "Mure hindade kallinemise pa\u0308rastSwedbanki rahaasjade teabekeskus koostas a\u0308sja nelja suurema jaeketi e-poe po\u0303hjal esimesse klassi mineva lapse koolikaupade hinnavo\u0303rdluse, millest selgus, et ta\u0308navune odavaim ostukorv on vo\u0303rreldes eelmise aastaga pea 21,5% kallim.Augusti keskpaigas oli odavaim koolitarvete ostukorv 21,66 euroga Barboras. \u201cKui eelmisel aastal oli vo\u0303imalik koolitarbed soetada 17,82 euroga, siis ta\u0308navu on kooliasjade soodsaim hind augusti keskpaigas 21,66 eurot,\u201d selgitas teabekeskuse juht Mari-Liis Ja\u0308a\u0308ger. \u201cSeega on lapsevanematel varasemast veelgi olulisem planeerida kooli algusega seonduvaid kulutusi, teha vajalikest asjadest nimekiri ning osta veebi kaudu, et poes ei tekiks emotsioonioste.\u201dSoodsaima hinnaga Barbora e-poele, kus koolitarbed maksavad 21,66 eurot, ja\u0308rgneb Prisma e-pood 25,4 euroga. Selveris on soodsaimate koolikaupade hind 26,54 eurot ja Rimi e-poes 30,14 eurot. Eelmisel aastal oli odavaim e-pood Prisma, millele ja\u0308rgnesid Rimi, Barbora ja Selveri e-pood.Kristiine ja Rocca al Mare keskuste juhi Kristjan Maaroosi so\u0303nul kulutavad vanemad keskmiselt 101-200 eurot o\u0303pilase kohta aastas. Mure hindade kallinemise to\u0303ttu on tuntav ning seeto\u0303ttu on perede ootused koolikaupade sooduspakkumistele suurenenud. Maaroos ra\u0308a\u0308kis, et 67% vastajatest ja\u0308lgib koolikaupade sooduspakkumisi, et leida parima vo\u0303imaliku hinnaga koolitarbed (kasv 2022 aastaga +12%). \u201cPeamiseks kriteeriumiks koolikaupade soetamisel on siiski hind,\u201d nentis Maaroos."}, {"text_idx": "#000007", "text": "Toetused aitavad nii kooliminejaid kui ka va\u0308hekindlustatud pealinlasi"}, {"text_idx": "#000008", "text": "\u201cKooliaasta alguses on peredel va\u0308ljaminekud va\u0308ga suured, eriti kui koolis ka\u0308ib mitu last,\u201d to\u0303des abilinnapea Betina Bes\u030ckina. \u201cNii toetab linn lapsi kooliaasta alguse puhul o\u0303ppeaasta alguse toetusega.\u201dToetuse suurus on esimesse klassi mineva lapse puhul 320 eurot (makstakse 30 pa\u0308eva jooksul taotluse esitamisest) ning alates teisest klassist 75 eurot. Linna eelarves on antud toetuse jaoks planeeritud 4,5 mln eurot."}, {"text_idx": "#000010", "text": "O\u0303ppeaasta alguse toetust on kuni 19-aastaseks saamiseni o\u0303igus saada lapsel, kes alustab ja ja\u0308tkab po\u0303hi- vo\u0303i keskhariduse omandamist vo\u0303i kutseo\u0303pet ja kelle va\u0308hemalt u\u0308ks vanem on aasta algusest ametlikult tallinlane.Taotluse saab esitada vanem, kelle ametlik elukoht on lapsega sama. Ta\u0308isealine o\u0303ppur peab taotluse esitama ise. Taotlus tuleb esitada iga o\u0303ppuri kohta, kellele toetust soovitakse, ning e-taotluse o\u0303ppeaasta alguse toetuse saamiseks saab esitada Tallinna iseteeninduskeskkonnas 13. septembrist 30. novembrini. Taotlus tuleb esitada esimesel taotlemisel. Ja\u0308rgnevatel aastatel makstakse toetust automaatselt, kui selle saamise tingimused on ja\u0308tkuvalt ta\u0308idetud.\u201cSamuti korraldas Tallinna linn koosto\u0308o\u0308s Eesti Punase Risti Tallinna Seltsiga ka sel aastal va\u0308hekindlustatud perede lastele ranitsapeo,\u201d lausus Bes\u030ckina. \u201cUue koolikoti koos koolitarvetega sai a\u0308sja 1017 last.\u201d Tallinna linnavalitsus toetab kampaaniat 2001. aastast, ta\u0308navu kokku umbes 59 000 euroga.Lisaks toetab linn va\u0308hekindlustatud vo\u0303i ha\u0308tta sattunud tallinlasi sissetulekust so\u0303ltuva toetusega, milleks on 2023. aastal eelarves 1,2 miljonit eurot. \u201cToetust on vo\u0303imalik taotleda lapse huvi- ja sporditegevuse jaoks, tervise sa\u0308ilitamiseks, taastamiseks ja abivahendite soetamiseks, o\u0303nnetusjuhtumite jm erakorraliste juhtumite puhul,\u201d selgitas Bes\u030ckina. Toetus aasta kohta on ta\u0308isealisele inimesele 250 eurot ja o\u0303pilastele 350 eurot ning seda on vo\u0303imalik taotleda oma linnaosa sotsiaalhoolekande osakonnast"}, {"text_idx": "#000011", "text": "Ranitsa vo\u0303ib osta ka kasutatult, sest tavaliselt ka\u0308iakse sellega ainult aasta vo\u0303i paar. Kui ka la\u0308hedased soovivad 1. klassi minejatele midagi kinkida, vo\u0303ib anda neile vihjeid, mis on veel ostmata.\nLapsega saab arutada, milliseid riideid vo\u0303iks osta kautatuna ja mida on mo\u0303tet osta uuena. Kui koolis kantakse koolivormi, vo\u0303ib uurida, kas mo\u0303nel teisel lapsel on pakkuda va\u0308ikseks ja\u0308a\u0308nud vormi. Vahel on vanemad loonud mu\u0308u\u0308gigrupi (na\u0308iteks Facebookis) vo\u0303i korraldatakse koolis laat, kus saab ro\u0303ivaid soodsamalt.\nEt koolimineku kulutused ei ajaks eelarvet lo\u0303hki, tasub valmistuma hakata tasa ja targu. Alustada vo\u0303iks olukorra kaardistamisest \u2013 vaadata u\u0308le olemasolevate riiete ja koolitarvete varud ning alles seeja\u0308rel koostada poenimekiri. Nii ei satu poes korvi tarbetuid asju ning hoiad ka kulutused paremini kontrolli all. Algklassilaste puhul tasub kindlasti a\u0308ra oodata koolis vaja minevate tarvete nimekiri, sest see vo\u0303ib kooliti erineda\nTasuks u\u0308le vaadata ka rahakotis olevate kliendikaartide hu\u0308ved ja neile kogunenud boonused."}, {"text_idx": "#000013", "text": "NB! Kommentaarid on avaldatud lugejate poolt. Kommentaare ei toimetata. Nende sisu ei pruugi u\u0308htida toimetuse seisukohtadega. Kui ma\u0308rkad sobimatut postitust, teavita sellest moderaatoreid vajutades linki \u201cSobimatu\u201d!"}, {"text_idx": "#000014", "text": "1. Kommentaaride avaldamine ja vastutus."}, {"text_idx": "#000016", "text": "2. Mis on halvad kommentaarid?"}, {"text_idx": "#000018", "text": "sisaldavad isikuandmeid (isikukood, info isiku tervisliku seisundi kohta, kodune aadress, telefoninumber);\non kirjutatud teise isiku nime all;\nsisaldavad teemava\u0308liseid linke, spa\u0308mmi ja reklaami;\nsisaldavad ebatsensuursed va\u0308ljendusi ja labasusi;\nkutsuvad u\u0308les narkootikumide vo\u0303i relvade kasutamisele;\non kirjutatud vo\u0303o\u0303rkeelsena vo\u0303i mitte ladina ta\u0308hestikus."}, {"text_idx": "#000019", "text": "Sellise sisuga kommentaarid eksivad hea tava reeglite vastu. Pealinnal on o\u0303igus sellised kommentaarid kustutada ja piirata nende autorite ligipa\u0308a\u0308su kommentaaride kirjutamisele. Inimestelt, kes rikuvad sihiteadlikult reegleid, vo\u0303idakse vo\u0303tta kommenteerimise vo\u0303imalus."}, {"text_idx": "#000020", "text": "3. Milline on hea kommentaar?"}, {"text_idx": "#000021", "text": "avaldab isiklikku arvamust koos po\u0303hjendusega\narvustab inimeste mo\u0303tteid, mitte isikuid endid\nkommenteerib artikli tugevaid ja no\u0303rku ku\u0308lgi\naustab kommentaaride kirjutajaid ja lugejaid"}, {"text_idx": "#000024", "text": "Noored kunstnikud ta\u0308itsid Tallinna su\u0308dalinnast 100 meetrit grafitiga (2)"}, {"text_idx": "#000026", "text": "Kui palju kulus teil raha koolitarvete ostmiseks?"}, {"text_idx": "#000029", "text": "Eesti kino suurkuju Peeter Simm: vo\u0303tteplatsil olen absoluutne keiser, aga kui la\u0308hen Ugalasse vo\u0303i Rakverre, siis ku\u0308sitakse, mis see La\u0308ti parim rez\u030cisso\u0308o\u0308r siit otsib"}, {"text_idx": "#000035", "text": "Muusikalinn Tallinn ta\u0308histab rahvusvahelist muusikapa\u0308eva suurejoonelise programmiga"}, {"text_idx": "#000036", "text": "Linna teenusedLinna toetusedLinnavalitsuse istungidVolikogu istungidTelesaatedRiigikogu valimiskampaania kajastamise po\u0303himo\u0303tted 2023. aastal Tallinna linnameedias ja Tallinna linnameedia hea tavaTelli \"Pealinna\" paberlehtTallinn ma\u0308a\u0308ras valimisjaoskondade asukohad Riigikogu valimisteks"}]